CELEX: 62011TN0589
Language: bg
Date: 2011-11-17 00:00:00
Title: Дело T-589/11: Жалба, подадена на 17 ноември 2011 г. — Phonebook of the World/СХВП — Seat Pagine Gialle (PAGINE GIALLE)

4.2.2012   
            
            
               BG
            
            
               Официален вестник на Европейския съюз
            
            
               C 32/28
            
         Жалба, подадена на 17 ноември 2011 г. — Phonebook of the World/СХВП — Seat Pagine Gialle (PAGINE GIALLE)
   (Дело T-589/11)
   2012/C 32/58
   Език на жалбата: английски
   
      Страни
   
   
      Жалбоподател: Phonebook of the World (Париж, Франция) (представител: A. Bertrand, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Seat Pagine Gialle SpA (Милано, Италия)
   
      Искания на жалбоподателя
   
   
               —
            
            
               да се отмени решението на втори апелативен състав на Службата за хармонизация във вътрешния пазар (марки, дизайни и модели) от 4 август 2011 г. по преписка R 1541/2010-2,
            
         
               —
            
            
               да се отмени регистрацията на марка на Общността „PIAGINE GIALLE“, регистрирана под № 161380 за класове 16 и 35 по заявка на другата страна в производството пред апелативния състав, и
            
         
               —
            
            
               да се осъди ответникът да заплати съдебните разноски.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: словна марка „PAGINE GIALLE“ за стоки и услуги от класове 16 и 35 — марка на Общността, регистрирана под № 161380
   
      Притежател на марката на Общността: другата страна в производството пред апелативния състав
   
      Страна, която иска обявяване на недействителността на марката на Общността: жалбоподателят
   
      Основание на искането за обявяване на недействителност: страната, направила искане за обявяване на недействителност, основава искането си на член 52, параграф 1, буква а) от Регламент (ЕО) № 207/2009 на Съвета, а именно че марката на Общността е била регистрирана в противоречие с разпоредбите на член 7, параграф 1, букви в) и г) от Регламент (ЕО) № 207/2009 на Съвета.
   
      Решение на отдела по отмяна: отхвърля искането за обявяване на недействителност.
   
      Решение на апелативния състав: отхвърля жалбата.
   
      Изложени правни основания: нарушение на член 52, параграф 1, буква а) във връзка с член 7, параграф 1, букви б) и г) от Регламент № 207/2009 на Съвета, тъй като апелативният състав не е приложил общите принципи на общностното право и по-специално принципите, изведени в Решение на Първоинстанционния съд по дело T-322/03, Telefon & Buch/СХВП — Herold Business Data (WEISSE SEITEN), и не се е придържал към собствената си констатация, че думите „PAGINE GIALLE“ са лишени от какъвто и да било отличителен характер за италианските потребители.